Charlie Chaplin

thumb|Charlie Chaplin int&#39;'o perzunaggio 'e Charlot dint'ô 1915.
**Charlie Chaplin** (16 'e abbrile 1889 - 25 'e dicembre 1977) fuje n'attore e riggista ngrese. Se dice ca fuje 'o cchiù canusciuto attore 'e cinema 'e cummedia d&#39;'a primma metà d&#39;'o seculo XX.

'O perzunaggio standard suojo, 'e na cumicità drammateca, fuje *[[Charlot (perzunaggio)|Charlot]]*, 'o pezzente, cu cappiello a bommetta, bastone e mustacce. Stu pezzente era secutato 'e tutte 'e mmale ca cumparevano annanz'a isso pe' circustanza o malasciorta, ma po' nfin'a quanno venceva na situazziona, 'o faceva pe' bbia 'e ll'onestità.

## Biografia
Nascette a Londra 'e pariente puvverielle, ca nun 'o putevano mantenè. Tanno, a nu cierto mumento e pe' putè campà, 'e ppariente nchiudettero Charles e 'o frate suojo Sidney int'a nu culleggio pe ll'urfanielle. 'O pate murette quanno Charlie teneva dudece anne e 'a mamma, cu na malatia mentale, fuje misa ncoppa ll'ospedale 'e Croydon, addò murette int&#39;'o 1928

Int&#39;'o 1906 trasette int&#39;'a cumpagnia tiatrale 'e Fred Karno, addò rummanette nfin'ô 1913, quanno pe' tramente ca faceva nu giro ammericano cu sta cumpagnia ricevette n'offerta migliore pe' faticà int'a lle State Aunite. Int'a sta cumpagnia 'e triato, chiammata 'a Keystone 'e Mack Sennett, faceva 'a parte d&#39;'o mbriaco, e chiano chiano se facette cchiù annummenata d'isso, e accumminciaje a ffà spisso 'o perzunaggio 'e *Charlot*.

'O mese 'e jennaro 'e 1914, 'a Keyston accumminciaje a girà 'o primmo *curto* suojo, *Making a Living*, addò Charles cumpareva già, facenno unu d&#39;'e perzunagge, pe' primma vota annanz&#39;'e cammere 'o 14 'e jennaro 'e 1914.

Int&#39;'o 1915 facette finarmente 'o primmo film comme riggista pe' bbia e ll'Essanay e int&#39;'o 1918, c&#39;'a First National, addeventaje pruduttore d'isso stesso.

Int&#39;'o 1921 giraje 'o primmo film luongo, chiammato *[['O Nennello]]*. Int'a chist'anno, 'e cuntrarie suoje cchiù forte erano Buster Keaton e Harold Lloyd. C&#39;'o passo d&#39;'o tiempo, facette sempe film cchiù e cchiù luonghe comme *[['A freva 'e ll'oro]]* (1925), *[['O circo]]* (1928) e 'o capolavoro *[[Luce d&#39;'a città]]*; quanno accumminciaje 'o cinema sonoro, chello nun cagnaje, e nfin'ô 1940 facette sempe 'e film mute.

*[['O granne dittatore]]* fuje 'o primmo film suojo cu ll'audio e voce, addò facette e criticaje 'o perzunaggio d'Adolf Hitler. Po' facette *[[Monsieur Vedoux]]* (1947) ca generaje nnove discussione; int&#39;'o 1952, facette 'o *Canto d&#39;'o cigno*: *[[Luce d&#39;'a ribbalta]]*. 

Pe tramente ca steva int'a ll'Ammereca, fuje dichiarato communista, e fuje pecchesto ca turnaje int'a ll'Europa. Int&#39;'o 1972 però, vencette n'Oscar d'anore â carriera soja.

Ll'urdemo film ca facette fuje *[['A cuntessa 'e Hong Kong]]* d&#39;'o 1966. Murette a Vevey, Sguizzera int&#39;'o 1977

## Filmografìa
### Curtometragge
* *[[Vita 'e cane]]*
* *[[Charlot surdato]]*
* *[[Charlot int&#39;'a campagna]]*
* *[[Na jurnata 'e vacanza]]*
* *[[Charlot e 'a màschera 'e fierro]]*
* *[['O pellerino]]*

### Luongometragge
* *[['O Nennello]]*
* *[['A femmena 'e Parigge]]* - sulo riggista
* *[['A freva 'e ll'oro]]*
* *[['O circo]]*
* *[[Luce d&#39;'a città]]*
* *[[Tiempe muderne]]*
* *[['O granne dittatore]]*
* *[[Monsieur Vedoux]]*
* *[[Luce 'e ribalta]]* (1952)
* *[[Nu re a Nova Jorca]]*
* *[['A cuntessa 'e Hong Kong]]* - sulo riggista

## Jonte 'e fore
* Scheda inta l'Internet Movie Database

## Nutarelle


Categurìa:Atture
Categurìa:Reggiste
Categurìa:Biografie